กฎ กกฎ ก.พ.ฉบับที่ ๔ (พ.ศ. ๒๕๓๕)ออกตามความในพระราชบัญญัติระเบียบข้าราชการพลเรือนพ.ศ.๒๕๓๕ว่าด้วยการเลือกข้าราชการพลเรือนเข้าร่วมเป็นอ.ก.พ. วิสามัญเพื่อทำหน้าที่พิจารณาเรื่องการดำเนินการทางวินัยการออกจากราชการการอุทธรณ์หรือการร้องทุกข์[๑] อาศัยอำนาจตามความในมาตรา ๘ (๕) และมาตรา ๑๑ วรรคสองแห่งพระราชบัญญัติระเบียบข้าราชการพลเรือน พ.ศ. ๒๕๓๕ ก.พ. จึงออกกฎ ก.พ.ซึ่งได้รับอนุมัติจากคณะรัฐมนตรีไว้ ดังต่อไปนี้ข้อ ๑ให้กรมแต่ละกรม เป็นหน่วยเลือกข้าราชการพลเรือนเพื่อเป็นผู้แทนกรมไปเลือกกันเองเป็นอ.ก.พ. วิสามัญ เพื่อทำหน้าที่พิจารณาเรื่องการดำเนินการทางวินัย การออกจากราชการการอุทธรณ์หรือการร้องทุกข์ สำหรับสำนักงานเลขานุการรัฐมนตรีว่าการกระทรวงและสำนักงานเลขานุการรัฐมนตรีว่าการทบวงให้อยู่ในหน่วยเลือกของสำนักงานปลัดกระทรวงหรือสำนักงานปลัดทบวง แล้วแต่กรณีข้อ ๒เมื่อกรรมการข้าราชการพลเรือนซึ่งทรงพระกรุณาโปรดเกล้าฯ แต่งตั้งจะถึงกำหนดพ้นจากตำแหน่งตามวาระให้ดำเนินการเลือกข้าราชการพลเรือนเพื่อตั้งเป็นอนุกรรมการใน อ.ก.พ. วิสามัญเพื่อทำหน้าที่พิจารณาเรื่องการดำเนินการทางวินัย การออกจากราชการ การอุทธรณ์หรือการร้องทุกข์ตามหลักเกณฑ์และวิธีการดังนี้(๑) ให้สำนักงาน ก.พ. แจ้งให้กรมต่าง ๆทราบล่วงหน้าไม่น้อยกว่าหกสิบวันและให้กรมต่าง ๆดำเนินการเลือกข้าราชการพลเรือนในสังกัดเป็นผู้แทนกรม กรมละหนึ่งคน แล้วแจ้งชื่อและตำแหน่งของผู้แทนกรมไปให้สำนักงานก.พ. ทราบภายในสิบห้าวันนับแต่วันได้รับแจ้งจากสำนักงาน ก.พ.(๒) ให้สำนักงาน ก.พ.จัดทำบัญชีรายชื่อและตำแหน่งของผู้แทนกรมขึ้นไว้ แล้วส่งบัญชีนั้นไปให้ผู้แทนกรมทราบก่อนวันเลือกตาม(๓) ไม่น้อยกว่าห้าวัน(๓) ให้สำนักงาน ก.พ.มีหนังสือนัดผู้แทนกรมไปออกเสียงลงคะแนนตามจำนวนวัน เวลา สถานที่และวิธีการที่สำนักงาน ก.พ. กำหนด เพื่อเลือกผู้มีชื่อในบัญชีรายชื่อนั้นเป็นอนุกรรมการในอ.ก.พ.วิสามัญ เพื่อทำหน้าที่พิจารณาเรื่องการดำเนินการทางวินัย การออกจากราชการการอุทธรณ์หรือการร้องทุกข์การออกเสียงลงคะแนนผู้แทนกรมต้องไปออกเสียงลงคะแนนด้วยตนเอง(๔) เมื่อผู้แทนกรมได้ออกเสียงลงคะแนนเสร็จแล้วให้คณะกรรมการซึ่งสำนักงาน ก.พ.แต่งตั้งมีจำนวนไม่น้อยกว่าสามคนดำเนินการตรวจนับคะแนนโดยเปิดเผยติดต่อกันไปจนเสร็จแล้วให้ เลขาธิการ ก.พ.ประกาศรายชื่อและตำแหน่งของผู้ได้รับเลือกเรียงตามลำดับคะแนนจากสูงลงไปหาต่ำไว้ในที่เปิดเผย ณ สำนักงาน ก.พ.แล้วแจ้งให้กรมต่าง ๆ ทราบ(๕) ให้สำนักงาน ก.พ.เสนอบัญชีรายชื่อข้าราชการพลเรือนผู้ได้รับเลือกตาม (๔) ต่อ ก.พ. แล้วให้ก.พ.ตั้งผู้ได้รับเลือกที่ได้คะแนนสูงตามลำดับเข้าร่วมเป็น อ.ก.พ. วิสามัญเพื่อทำหน้าที่พิจารณาเรื่องการดำเนินการทางวินัย การออกจากราชการ การอุทธรณ์หรือการร้องทุกข์จำนวนไม่น้อยกว่าหนึ่งในสามของจำนวนอนุกรรมการทั้งหมด ในกรณีที่ผู้ที่จะได้รับการตั้งได้รับเลือกด้วยคะแนนเสียงเท่ากันให้ ก.พ. จับสลากเพื่อเรียงลำดับที่ข้อ ๓ในกรณีที่ตำแหน่งอนุกรรมการซึ่ง ก.พ. ตั้งจากข้าราชการพลเรือนผู้ได้รับเลือกตามข้อ ๒ (๕) ว่างลง ให้สำนักงาน ก.พ. เสนอบัญชีรายชื่อข้าราชการพลเรือนผู้ได้รับเลือกตามข้อ๒ (๕) ต่อ ก.พ.เพื่อพิจารณาตั้งผู้ได้รับเลือกลำดับที่ถัดลงไปเป็นอนุกรรมการแทนข้อ ๔การเลือกข้าราชการพลเรือนเพื่อตั้งผู้ได้รับเลือกเข้าร่วมเป็น อ.ก.พ. วิสามัญทำหน้าที่พิจารณาเรื่องการดำเนินการทางวินัย การออกจากราชการ การอุทธรณ์หรือการร้องทุกข์ในระยะเริ่มแรกที่ใช้บังคับพระราชบัญญัติระเบียบข้าราชการพลเรือน พ.ศ. ๒๕๓๕ ให้กรมต่างๆ ดำเนินการเลือกข้าราชการพลเรือนในสังกัดเป็นผู้แทนกรมกรมละหนึ่งคน แล้วแจ้งชื่อและตำแหน่งของผู้แทนกรมไปให้สำนักงานก.พ.ทราบภายในเจ็ดวันนับแต่วันถัดจากวันที่กฎ ก.พ.นี้ประกาศในราชกิจจานุเบกษาและให้สำนักงาน ก.พ. ดำเนินการต่อไปตามหลักเกณฑ์และวิธีการที่กำหนดในกฎ ก.พ. นี้โดยอนุโลมให้ไว้ ณ วันที่ ๑๑ กันยายน พ.ศ. ๒๕๓๕เกษม สุวรรณกุลรองนายกรัฐมนตรีผู้รับมอบหมายจากนายกรัฐมนตรีประธาน ก.พ.หมายเหตุ :- เหตุผลในการประกาศใช้กฎ ก.พ. ฉบับนี้ คือ โดยที่มาตรา ๑๑ วรรคสองแห่งพระราชบัญญัติระเบียบข้าราชการพลเรือน พ.ศ. ๒๕๓๕กำหนดว่าการเลือกข้าราชการพลเรือนเข้าร่วมเป็น อ.ก.พ. วิสามัญ เพื่อทำหน้าที่พิจารณาเรื่องการดำเนินการทางวินัยการออกจากราชการ การอุทธรณ์หรือการร้องทุกข์ให้เป็นไปตามหลักเกณฑ์และวิธีการที่กำหนดในกฎก.พ. จึงจำเป็นต้องออกกฎ ก.พ. นี้[๑] ราชกิจจานุเบกษาเล่ม ๑๐๙/ตอนที่ ๙๖/หน้า ๑๕/๑๔ กันยายน ๒๕๓๕